b'\n_START_ARTICLE_\nArthur Hughes\n_START_SECTION_\nBiografia\n_START_PARAGRAPH_\nEl 1846 va entrar a l\'escola d\'art de Somerset House a Londres, sent el seu primer mestre el pintor belga Alfred Stevens, i a l\'any seg\xc3\xbcent va obtenir una beca per a la Royal Academy of Arts. All\xc3\xad va con\xc3\xa8ixer a John Everett Millais i a Holman Hunt i es convertiria en un dels pintors associats a la Germandat Prerafaelita. El 1849 va guanyar la medalla de plata de dibuix antic i el seu primer quadre, Musidora, un nu convencional, va ser penjat a la Royal Academy, quan nom\xc3\xa9s tenia 17 anys, participant a partir de llavors, gaireb\xc3\xa9 anualment amb un quadre, no nom\xc3\xa9s a la Reial Acad\xc3\xa8mia, sin\xc3\xb3 tamb\xc3\xa9, m\xc3\xa9s endavant, a les exposicions de la Grosvenor Gallery i la New Gallery. _NEWLINE_La primera obra amb el nou estil prerafaelista va tenir lloc el 1852, amb Of\xc3\xa8lia, donant-se la circumst\xc3\xa0ncia que el seu amic Millais tamb\xc3\xa9 va presentar una altra Of\xc3\xa8lia en la mateixa exposici\xc3\xb3, basant-se tots dos en el personatge d\'Of\xc3\xa8lia en el Hamlet, de William Shakespeare._NEWLINE_A la seva mort en Kew Green, va deixar al voltant de 700 quadres i dibuixos coneguts, al costat de m\xc3\xa9s de 750 il\xc2\xb7lustracions de llibres.\n_START_SECTION_\nObres\n_START_PARAGRAPH_\nLes seves pintures m\xc3\xa9s conegudes s\xc3\xb3n Amor d\'abril i El llarg comprom\xc3\xads, que presenten parelles amb problemes que contemplen la fugacitat de l\'amor i la bellesa. Van estar inspirades per anteriors pintures de "parelles" de John Everett Millais, per\xc3\xb2 posant major \xc3\xa8mfasi en el pathos de la incapacitat humana per mantenir la frescor del sentiment de la joventut, en comparaci\xc3\xb3 del poder regeneratiu de la naturalesa._NEWLINE_Com Millais, Hughes tamb\xc3\xa9 va pintar una Of\xc3\xa8lia i va il\xc2\xb7lustrar el poema de Keats, La vig\xc3\xadlia de Santa Agn\xc3\xa8s. La versi\xc3\xb3 d\'aquesta \xc3\xbaltima la va fer Hughes en forma de tr\xc3\xadptic secular, una t\xc3\xa8cnica que repetiria per a les escenes de "Al vostre gust" de Shakespeare. La seva obra es destaca pel seu m\xc3\xa0gic i brillant colorit i el seu delicat dibuix. _NEWLINE_Hughes va estar en estret contacte amb l\'escriptor George MacDonald i va il\xc2\xb7lustrar alguns dels seus llibres, produint tamb\xc3\xa9 nombroses il\xc2\xb7lustracions per a la revista mensual de Norman MacLeod, Good Words.'